b'\n_START_ARTICLE_\nKarl Caspar\n_START_SECTION_\nLiv og karriere\n_START_PARAGRAPH_\nEtter kunststudier ved akademiene i Stuttgart og M\xc3\xbcnchen, ble han medlem i kunstnerforbundet i Stuttgart i 1904 og det tyske kunstnerforbundet fra 1906. Han var med p\xc3\xa5 \xc3\xa5 stifte den nye M\xc3\xbcnchen-sesessjonen i 1913. og ble formann der i 1919. Han var professor ved M\xc3\xbcnchenakademiet fra 1922 til 1937._NEWLINE_Fra nazistenes side ble en del av hans verker utstilt p\xc3\xa5 \xc2\xabEntartete Kunst\xc2\xbb-utstillingen i M\xc3\xbcnchen 19. juli 1937. Han ble beskyldt for b\xc3\xa5de \xc3\xa5 v\xc3\xa6re impresjonist og ekspresjonist, tross motivkretsen, som var preget av kristendommen mere enn av -ismer. Bilder i offentlig eie (13 registrerte) ble beslaglagt, og han ble tvangspensjonert. Enten umiddelbart, eller s\xc3\xa5 sent som i 1944 (etter et stort alliert bomberaid) flyttet han til Brannenburg, hvor han ogs\xc3\xa5 er gravlagt._NEWLINE_Han ble gjeninnsatt som professor i 1946. Han var blant stifterne av de bayerske akademiet for skj\xc3\xb8nne kunster i 1948, og deltok i Venezia-biennalen samme \xc3\xa5r. Han mottok Forbundstatens fortjenestekors i 1950, og ble medlem av det berlinske kunstakademiet \xc3\xa5ret f\xc3\xb8r han d\xc3\xb8de._NEWLINE_Han var gift med malerinnen Maria Caspar-Filser fra 1907.'